CELEX: 
Language: et
Date: 2021-05-28 00:00:00
Title: KOMISJONI MÄÄRUS (EL) …/…, millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et lisada I lisasse uus EÜ väetiseliik

KOMISJONI MÄÄRUS (EL) …/…,
            
            
               28.5.2021,
            
            
               millega muudetakse Euroopa Parlamendi ja nõukogu määrust (EÜ) nr 2003/2003 väetiste kohta, et lisada I lisasse uus EÜ väetiseliik 
               
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 13. oktoobri 2003. aasta määrust (EÜ) nr 2003/2003 väetiste kohta,
                  1
                eriti selle artikli 31 lõiget 1,
            
            
            
               ning arvestades järgmist:
            
            
               (1)Üks kaaliumformiaadi vesilahuse tootja on Rootsi ametiasutuste kaudu esitanud komisjonile taotluse kanda nimetatud aine uue väetiseliigina määruse (EÜ) nr 2003/2003 I lisasse. Kaaliumformiaadi vesilahus on välja töötatud selleks, et saavutada suure kaaliumivajadusega taimedel, nagu puu- ja köögiviljad, selle esmajärgulise toitaine parem imendumine taimelehtede kaudu.
            
            
               (2)Käesoleva määruse I lisas kirjeldatud kaaliumformiaadi vesilahus vastab määruse (EÜ) nr 2003/2003 artiklis 14 sätestatud nõuetele. Seepärast tuleks see lisada kõnealuse määruse I lisas esitatud EÜ väetiseliikide nimekirja.
            
            
               (3)Seetõttu tuleks määrust (EÜ) nr 2003/2003 vastavalt muuta.
            
            
               (4)Käesoleva määrusega ettenähtud meetmed on kooskõlas määruse (EÜ) nr 2003/2003 artikli 32 alusel loodud komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 2003/2003 I lisa muudetakse vastavalt käesoleva määruse lisale.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 28.5.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 304, 21.11.2003, lk 1.
               
            
      
    ---documentbreak--- 
      
         
         
            
               LISA
            
            
               Määruse (EÜ) nr 2003/2003 I lisa muudetakse järgmiselt.
            
            
            
               Jaos C.1 olevasse tabelisse lisatakse kande nr 7 järele järgmine kanne:
            
            
            
                     
                        „8
                     
                  
                  
                     
                        Kaaliumformiaadi vesilahus
                     
                  
                  
                     
                        Toode, mis saadakse kaaliumhüdroksiidi, formaldehüüdi, butüüraldehüüdi ja sipelghappe reageerimisel, millele järgneb eraldamine ja aurustamine 
                     
                  
                  
                     
                        50 % kaaliumformiaati
                     
                     
                        28 % K2O
                     
                     
                        Kaaliumi väljendatakse vesilahustuva K2O-na
                     
                     
                        27 % formiaati
                     
                  
                  
                     
                  
                  
                     
                        Vees lahustuv kaaliumoksiid“